Heldur dregur úr ótta fólks við að smitast af COVID-19, miðað við nýjan þjóðarpúls Gallup. Áhyggjur landsmanna af efnahagslegum áhrifum sjúkdómsins minnka líka. fara einnig minnkandi.
Helmingur svarenda hefur frekar eða mjög miklar áhyggjur af efnahagslegum áhrifum sjúkdómsins. Frá seinustu könnun fara þær áhyggjur minnkandi en um 57 prósent sögðust hafa frekar eða mjög miklar áhyggjur af efnahagsáhrifunum.
Um 41 prósent hefur miklar eða mjög miklar áhyggjur af því að smitast sem er nokkuð minna en í seinustu könnun þegar rúmlega helmingur svarenda hafði miklar eða mjög miklar áhyggjur af því að smitast. Breytingar á venjum fólks til að forðast smit breytast lítið milli kannana en um það bil sex af hverjum tíu hafa gert miklar eða mjög miklar breytingar á venjum sínum til að forðast smit.
Traust í garð almannavarna og heilbrigðisyfirvalda til að takast á við sjúkdóminn breytist lítið. Fjórðungur svarenda segist treysta þeim fullkomlega, og samtals 63 prósent treystir þeim vel eða mjög vel. Traust til ríkisstjórnarinnar til að takast á við efnahagsleg áhrif faraldursins breytast lítið.
22 prósent svarenda segja of mikið eða allt of mikið gert úr heilsufarslegri hættu sem stafar af COVID-19. Nokkur munur er á afstöðu karla og kvenna. 17 prósent kvenna segja of mikið gert úr hættunni, en 27 prósent karla.
Eins er nokkur munur eftir stjórnmálaskoðunum. Kjósendur Sjálfstæðisflokks og Miðflokks skera sig úr. Rúmlega 40 prósent þeirra sem kjósa Sjálfstæðisflokk og Miðflokk segja of mikið gert úr hættunni. Jafnframt telur Um þriðjungur kjósendur þessara tveggja flokka að almannavarnir og heilbrigðisyfirvöld geri of mikið til að bregðast við faraldrinum.
Könnunin var gerð dagana 26. nóvember til 7. desember.
Áhyggjur fólks af að smitast af COVID-19 fara heldur minnkandi og einnig af efnahagslegum áhrifum sjúkdómsins samkvæmt nýjum þjóðarpúlsi Gallup. 